РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/17-21

28. јануар 2021. године

Б е о г р а д

ЗАПИСНИК

СА 18.СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 28. ЈАНУАРА 2021. ГОДИНЕ

Седница је почела у 12,00 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали чланови Одбора: Драгана Баришић, Бранимир Спасић, Дарко Лакетић, Лука Кебара, Ивана Николић, Сандра Божић и Шаип Камбери.

Седници су присуствовали заменици чланова Одбора: Виолета Оцокољић, заменик Верољуба Матића, члана Одбора, Маријана Крајновић, заменик Мирослава Кондића, члана Одбора, Дијана Радовић, заменик Ђорђа Милићевића, члана Одбора, Жељко Томић, заменик Марине Рагуш, члана Одбора и Сања Јефић Бранковић, заменик Бранмира Јовановића, члана Одбора .

Седници нису присуствовали чланови Одбора: Адам Шукало, Верољуб Матић, Мирослав Кондић, Небојша Бакарец, Ђорђе Милићевић, Угљеша Марковић, Марина Рагуш, Мира Петровић и Бранимир Јовановић.

Седници су, такође, присуствовали и: заменик председника Комисије за контролу државне помоћи, Љиљана Благојевић; вршилац дужности секретара Комисије за контролу државне помоћи, Лука Милошевић; Повереник за информације од јавног значаја и заштиту података о личности, Милан Мариновић, генерални секретар Службе Повереника за информације од јавног значаја и заштиту података о личности, Маринко Радић и помоћник генералног секретара Службе Повереника, Рада Ковачевић.

На основу члана 82, члана 92. став 2, члана 192. ст. 2. и 3. и члана 193. Пословника Народне скупштине, председник Одбора је предложиода Одбор обави заједнички јединствени претрес о тачкама 3. до 7. предложеног дневног реда, које се односе на захтеве народних посланика и именовних лица у Народној скупштини за давање позитивних мишљења за обављање друге јавне функције или другог посла.

Председник Одбора је ставио на гласање предлог да Одбор обави заједнички јединствени претресо тачкама 3. до 7. предложеног дневног реда. Одбор је једногласно прихватио предлог за спајање расправе.

По изјашњењу о предлогу за спајање расправе, сходно члану 93. став 3. Пословника Народне скупштине, председник Одбора је ставио на гласање предлог дневног реда 18. седнице у целини.

Одбор је једногласно, у целини, утврдио следећи:

Д н е в н и р е д:

- усвајање записника са 11, 12, 13, 14, 15, 16. и 17. седнице Одбора -

1. Разматрање захтева Комисије за контролу државне помоћи за давање сагласности за заснивање радног односа са новим лицима и додатно радно ангажовање (21 број 112-25/21 од 5. и 21. јануара 2021. године);

2. Разматрање захтева Повереника за информације од јавног значаја и заштиту података о личности за давање сагласности за заснивање радног односа са новим лицима (21 број 112-1546/20 од 13. јануара 2021. године);

3. Разматрање захтева народног посланика Катарине Ракић, за давање позитивног мишљења за обављање друге јавне функције (21 број 02-2327/20 од 30. децембра 2020. године и од 18. јануара 2021. године);

4. Разматрање захтева заменика генералног секретара Народне скупштине Срђана Смиљанића, за давање позитивног мишљења за обављање другог посла (21 број 112-40/21 од 12. јануара 2021. године);

5. Разматрање захтева заменика генералног секретара Народне скупштине Бранка Маринковића, за давање позитивног мишљења за обављање другог посла (21 број 112-39/21 од 12. јануара 2021. године);

6. Разматрање захтева народног посланика Угљеше Мрдића, за давање позитивног мишљења за обављање другог посла (21 број 02-65/21 од 18. јануара 2021. године);

7. Разматрање захтева народног посланика мр Јадранке Јовановић за давање позитивног мишљења за обављање друге јавне функције (21 број 02-99/21 од 25. јануара 2021. године);

8. Утврђивање списка налепница за паркирање А-I и А-II.

Пре преласка на рад по утврђеном дневном реду председник Одбора је предложио да се усвоје записници са 11, 12, 13, 14, 15, 16. и 17. седнице Одбора. Одбор је једногласно, без примедби, усвојио записнике са 11, 12, 13, 14, 15, 16. и 17. седнице Одбора.

 **Прва тачка дневног реда:** Разматрање захтева Комисије за контролу државне помоћи за давање сагласности за заснивање радног односа са новим лицима и додатно радно ангажовање

 Заменик председника Комисије за контролу државне помоћи, Љиљана Благојевић је упознала чланове Одбора да је Комисија била у саставу Министарства финансија, а да је од јануара 2020. године независна организација. Предочила је да Комисија није почела да ради у пуном капацитету и као разлог навела епидемију корона вирусом, као и промену простора за рад, апострофирајући да су финансијска средства већ испланирана и опредељена за плате лица за које се захтев за додатно радно ангажовање односи. Упознала је чланове Одбора да Комисија тренутно има петоро запослених на неодређено време и да ће по добијању сагласности Одбора наставити са поступком запошљавања осталих лица како би Комисија створила предуслове да организује свој рад.

 Дискусије није било.

 Одбор је на предлог председника једногласно усвојио захтев Комисије за контролу државне помоћи за давање сагласности за заснивање радног односа са 22 нова лица као и за додатно радно ангажовање 11 лица по основу уговора о обављању привремених и повремених послова.

 **Друга тачка дневног реда:** Разматрање захтева Повереника за информације од јавног значаја и заштиту података о личности за давање сагласности за заснивање радног односа са новим лицима

Повереник за информације од јавног значаја и заштиту података о личности, Милан Мариновић, упознао је чланове Одбора да Радна група за измену Закона о слободном приступу информацијама од јавног значаја, најављује нове надлежности у раду Повереника, те ће услед повећаног обима посла бити потребан и већи број запослених како би се све обавезе извршиле. Образлажући захтев, навео је и да су кадровским планом који је одобрен од стране Министарства финансија планирана та радна места и за њих су обезбеђена финансијска средства.

 Дисусије није било.

 Одбор је на предлог председника већином гласова усвојио захтев Повереника за информације од јавног значаја и заштиту података о личности за давање сагласности за заснивање радног односа на неодређено време са 23 нова лица, према структури из захтева.

 **Трећа, четврта, пета, шеста и седма тачка дневног реда:**

Председник Одбора је указао да се ради о захтевима за давање позитивног мишљења за обављање друге јавне функције, односно другог посла, који се подносе на основу чланова 46. и 56. Закона о спречавању корупције.

 Дискусије није било.

 Одбор је у складу са чланом 157. став 2. Пословника Народне скупштине, о сваком захтеву одлучивао посебно.

 На предлог председника, Одбор је једногласно усвојио Предлоге позитивног мишљења за вршење друге функције, односно обављање другог посла, по утврђеним тачкама Дневног реда:

* Да Катарина Ракић, народни посланик, може да обавља и функцију представника Републике Србије као оснивача Привредног друштва за пружање услуга „Про Тент“ д.о.о. Обреновац, за коју на основу законског овлашћења оснивачка права врши Влада у Скупштини Привредног друштва за пружање услуга „Про Тент“ Обреновац, из тачке 3. Дневног реда;

* Да Срђан Смиљанић, заменик генералног секретара Народне скупштине, може да обавља и посао члана Комисије за полагање испита за комуналног милиционара и испитивача на предмету Општи управни поступак и управни спор, из тачке 4. Дневног реда;
* Да Бранко Маринковић, заменик генералног секретара Народне скупштине, може да обавља и посао заменика члана Комисије за полагање испита за комуналног милиционара и испитивача на предмету Општи управни поступак и управни спор, из тачке 5. Дневног реда;
* Да Угљеша Мрдић, народни посланик, може да обавља допунски рад по

основу уговора о делу закљученог са Институтом за путеве Београд а.д, до 1/3 пуног радног времена, из тачке 6. Дневног реда;

* Да Јадранка Јовановић, народни посланик, може да обавља и функцију члана Управног одбора Фонда за унапређење вокалне уметности младих ''Меланије Бугариновић и ћерке Мирјане Калиновић - Калин'' у Новом Саду, из тачке 7. Дневног реда;

 **Осма тачка дневног реда:** Утврђивање списка налепница за паркирање А-I и А-II;

 У складу са Одлуком о коришћењу простора за паркирање возила око зграде Народне скупштине утврђен је списак паркинг налепница, са новим изгледом, почев од актуелног сазива Народне скупштине.

 Председник Одбора је напоменуо да су накнадно, непосредно пред седницу Одбора, пристигли захтеви за издавање налепница које су поднели народни посланици Даниел Ђивановић и Розалија Екрес из Посланичке групе Савез војвођанских Мађара, те је то разлог што њихови захтеви нису евидентирани у систему е-парламента.

 Дискусије није било.

 На предлог председника, Одбор је већином гласова усвојио списак налепница за паркирање А-I и А-II, у тексту који се налази у систему е парламента седнице Одбора, са наведеном допуном.

\*\*\*

 Седница је завршена у 12,15 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић